BBLAM ออกกองทุน B-Fixterm 1/19 ชูผลตอบแทน 1.65%
BBLAM ออกกองทุนตราสารหนี้ B-Fixterm 1/19 อายุ 6 เดือน ชูผลตอบแทน 1.65% เปิดขาย 9-15 ม.ค.
16 ม.ค. 2562

บริษัทหลักทรัพย์จัดการกองทุนรวมบัวหลวง จำกัด หรือ บลจ.บัวหลวง (BBLAM) ระบุว่า บลจ.บัวหลวง ออกกองทุนบัวหลวงตราสารหนี้ชนิดระบุวันครบกำหนด 1/19 (B-Fixterm 1/19) ขนาดโครงการ 5,000 ล้านบาท อายุประมาณ 6 เดือน เน้นลงทุนในเงินฝาก ตราสารหนี้ภาครัฐ และภาคเอกชน ทั้งในประเทศและต่างประเทศ Investment grade ประมาณการผลตอบแทน 1.65% ต่อปี โดยจะเสนอขายหน่วยลงทุนครั้งแรก (IPO) วันที่ 9-15 มกราคม 2562
ทั้งนี้ กองทุนดังกล่าว เหมาะสมกับเงินลงทุนส่วนที่ต้องการความมั่นคง และความเสี่ยงต่ำ เพื่อโอกาสในการรับผลตอบแทนที่สูงกว่าการฝากเงิน โดยไม่ต้องไปลงทุนในหุ้น ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน